BSC-LT/ACAData huggingface dataset:
[ca] Aquesta tesi presenta una aproximació descriptiva a la traducció i recepció a Espanya de la literatura afroamericana escrita per dones. La meva recerca parteix de l'estudi de les condicions originals de producció d'aquesta literatura, parant especial atenció a la seva recepció en el context d'origen. Amb un enfocament sistèmic i diacrònic, rastrejo la història de la traducció de la literatura afroamericana femenina a Espanya, tractant d'identificar les estratègies en les polítiques de traducció, així com els canvis d'interessos en el context meta. També examino la prominència d'aquestes autores com a marcs de referència per als crítics locals. Aquestes anàlisis quantitatives es completen amb l'estudi de la recepció de la literatura Afroamericana escrita per dones en el context espanyol, que es descriu reconstruint els valors que subjeuen als judicis emesos en diferents fonts de recepció. Finalment, aquest treball aborda l'anàlisi empírica del material textual, centrant-se en el problema específic de la traducció del black English a l'espanyol. En concret, analitzo la funció d'aquest tret estilístic en el context de destí i els consegüents efectes de les decisions de traducció en la recepció dels textos literaris.

[en] This PhD thesis presents a descriptive approach to the translation and reception of African American women's literature in Spain. My research starts by examining the original conditions of production of this literature, paying special attention to its reception in the source context. Undertaking a systemic and diachronic approach, I trace the translation history of African American women's literature in Spain, seeking to uncover changing strategies in translation policies as well as shifts in interests in the target context. I also examine the topicality of this cohort of authors as frames of reference for Spanish critics and reviewers. These quantitative analyses are completed with the study of the reception of the source literature in the Spanish context, which is described by reconstructing the values that underlie judgements in different reception sources. Finally, this work addresses the empirical analysis of the textual material, focusing on the specific problem of the translation of Black English into Spanish. More precisely, I attend to the function of this stylistic feature in the target context and the consequent effects of translation choices on the reception of the literary texts.
[ca] Els videojocs sempre han tendit a la estandardització dels sistemes de control. A nivell d'interacció, l'objectiu dels jocs és oferir la millor experiència d'usuari possible, per tant els controls i mecàniques del joc han de ser fàcil d'entendre, simples d'utilitzar i similars a altres sistemes de control ja existents. La Realitat Virtual no n'és una excepció, però és una branca molt jove de la indústria dels videojocs més centrada en l'experimentació que en la estandardització. Aquest treball investiga alguns dels sistemes de control actualment disponibles en jocs de Realitat Virtual i desenvolupa un estudi amb usuaris amb una dels mecàniques i sistemes de control més polaritzats i centrals dels jocs: la locomoció, o com el jugador es mou dins el món virtual. L'objectiu de l'estudi és recollir informació sobre les mecàniques de locomoció analitzant el comportament dels usuaris mentre utilitzen múltiples sistemes de control al mateix temps. Els resultats del treball indiquen que els sistemes de control estan molt lligats al gènere del joc i el seu disseny, i que tendeixen a ser el més simple possible, tot i que no existeix un sistema de control estàndard per a tots els gèneres. Algunes mecàniques dels jocs tals com agafar i deixar anar objectes, o disparar armes si tenen un estàndard, però altres mecàniques centrals no presenten aquesta estandardització, com per exemple la locomoció o els sistemes d'inventari.

[en] Video games have always moved towards the standardization of control systems. At an interaction level, the goal of games is to have the best possible user experience, therefore game controls and mechanics should be easy to understand, simple to use and similar to other existing control systems. Virtual Reality video games are no exception, but they are a younger branch of the games industry more focused on experimentation than on standardization. This work researches some of the current control systems available in Virtual Reality games and performs a user study with one of the most polarizing and central game mechanics and control systems: locomotion, or how the player moves inside a game. The goal of the study is to gather information on the locomotion game mechanics by analysing the player behaviour when using multiple control systems simultaneously. The results of this work show that control systems are heavily related to the game genre and design, and they tend to be as simple as possible although there is not a standardized control system for every given game genre. Some in-game mechanics such as picking up and releasing objects, or shooting guns seemed to be standardized, but other central mechanics do not feature this standardization, such as locomotion or inventory systems.
[ca] Els proveïdors de xarxa estan motivats per implementar Ethernet en les seves infraestructures. No obstant, això representa una nova aplicació per Ethernet que comporta nous requeriments. En les xarxes Ethernet, el protocol de Rapid Spanning Tree (RSTP) crea un arbre actiu per evitar cicles i permetre que les xarxes Ethernet funcionin correctament. Hi ha però algunes implicacions de l'ús de RSTP per transformar la topologia física en un arbre actiu: alguns enllaços no utilitzats i la creació de rutes sub-òptimes. A més, RSTP pateix count-to-infinity i tarda massa temps per recuperar-se de caigudes crítiques. En aquesta tesi es proposa una solució completa basada en extensions d'RSTP que aborda les seves deficiències. Dissenyem i avaluem dues extensions: RSTP-Conf per proporcionar una ràpida recuperació i RSTP-SP per operar amb comunicacions per camins òptims.

[en] Network providers are motivated to deploy Ethernet in their infrastructures. However, this represents a new application for Ethernet technology that leads to new requirements. In Ethernet networks, the Rapid Spanning Tree Protocol (RSTP) creates an active tree on top of the physical topology to avoid potential loops and allows the bridge functionalities to work properly. However, there are some implications of using RSTP to prune the physical topology into an active tree: unused links and sub-optimal paths. In addition, RSTP suffers count-to-infinity and takes too long to recover from critical failures. In this thesis we propose a complete solution based on RSTP extensions that addresses the shortcomings. We design and evaluate two extensions: RSTP-Conf to provide quick recoveries and RSTP-SP to operate with optimal path communications.
[ca] Estudi sobre la optimització econòmica del model de reciclatge espanyol, arran de l'experiència viscuda a Alemanya, on s'usa un SDDR (Sistema de Depòsit, Devolució i Retorn) com a model complementari al convencional. S'analitzaran diferents models i finalment s'argumentarà quin és el més viable tenint en compte la informació obtinguda per estudis ja realitzats per consultores, entrevistes a profesionals i material audiovisual.

[en] Study concerning the optimization of the Spanish recycling model, emerged from the experience in Germany, where beverage container deposit is used as a complementary from conventional model. Different models will be analyzed and finally we will argue which one is the most feasible, taking into account the information obtained through studies made by consultancy agencies, interviews to professionals on the topic and audiovisual material.
[ca] La metilació de les lisines de les histones està implicada en les funcions associades a la cromatina, com l'expressió gènica o la formació d'heterocromatina. És una modificació covalent afegida per metiltransferases d'histones i eliminada per desmetilases d'histones, que han estat descobertes recentment. Hem caracteritzat els grups de desmetilases que contenen dominis Jumonji C i Jumonji N a l'organisme model Drosophila melanogaster. Observem que les dues dKDM4 actuen sobre H3K36me3 i H3K9me3 i que LID/dKDM5 desmetila H3K4me3. La distribució d'HP1a es veu afectada per la sobreexpressió de dKDM4A. A més, hem analitzat la localització de LID/dKDM5 als discos imaginals d'ala i quins efectes té LID sobre l'expressió gènica i la trimetilació de H3K4 en aquest teixit. Hem observat que LID es troba als llocs d'inici de la transcripció de gens actius relacionats amb diferenciació i desenvolupament. Els gens diana de LID contenen H3K4me3 i H3K36me3 i RNAPII fosforilada a la serina 5 i a la serina 2. Una disminució de lid provoca una lleu baixada en l'expressió dels seus gens diana, la qual cosa suggereix que la desmetilasa té un paper en l'ajust dels nivells d'expressió.

[en] Histone lysine methylation is involved in chromatin related cell functions, such as gene expression or heterochromatin formation. It is a covalent modification added by histone methyltransferases and removed by histone demethylases, discovered in the recent years. We characterized the groups of demethylases that contain both Jumonji C and Jumonji N domains in the model organism 2 Drosophila melanogaster. We show that dKDM4s act on H3K36me3 and H3K9me3 and LID/dKDM5 targets H3K4me3. HP1a distribution is affected by dKDM4A overexpression. In addition, we analyzed LID/dKDM5 localization in wing imaginal discs and how LID affects gene expression and trimethylation of H3K4 in this tissue. We observed that LID localizes at the transcription start sites of active genes related to development and differentiation. LID target genes contain H3K4me3 and H3K36me3 and RNAPII, phosphorylated at serine 5 and serine 2. Downregulation of lid produces a weak decrease in the expression of LID targets, suggesting a role of the demethylase in fine-tuning expression levels.
[ca] En llengua catalana, observem un buit denominatiu en la terminologia de l'habitatge. Aquest fet s'ha accentuat a causa dels dos grans reptes del món actual: la irrupció de les tecnologies i la necessitat de buscar formes de viure més sostenibles. La falta de normalització lingüística i la variació i proliferació denominativa per a un mateix concepte genera confusió als professionals immobiliaris i, sovint, recorren a manlleus de la llengua anglesa. Per tal de garantir la disponibilitat de terminologia en català en l'àmbit de l'habitatge, s'ha observat l'ús de termes d'aquest camp en documents especialitzats i en els mitjans de comunicació, en matèria de sostenibilitat i digitalització, i se n'ha elaborat un glossari. A continuació, s'han seleccionat els termes que presenten algun interès lingüístic i s'han analitzat per fixar-ne una denominació. I, quan ha estat necessari, s'han establert propostes neològiques versemblants i funcionals. Amb les dades de la recerca, comprovem que la terminologia de la sostenibilitat està més fixada i té tendència a incorporar-se a la llengua catalana a partir de recursos propis de creació de mots, mentre que la de tecnologies immobiliàries es basa, generalment, en mecanismes de manlleu. A l'hora d'establir les propostes neològiques s'han seguit aquestes tendències.

[en] In Catalan, there is a denominative vacuum in the terminology of housing. This has been accentuated by the two great challenges of today's world: the irruption of technologies and the need to seek more sustainable ways of living. The lack of linguistic standardisation and the variation and proliferation of terms for the same concept may cause confusion among real estate professionals and they often resort to borrowing words from English. To ensure the availability of Catalan terminology for housing, the use of terms in this field has been observed in specialised documents and in the media, in matters of sustainability and digitalisation, and a glossary has been elaborated. The terms of linguistic interest were then selected and analysed in order to establish a denomination. And, when necessary, plausible and functional neological proposals have been established. With the research data, we found that the terminology of sustainability is more fixed and has a tendency to be incorporated into Catalan using its own resources for creating neologisms, while real estate technologies are generally based on borrowing mechanisms. When establishing the neological proposals, these trends have been followed.
[ca] La degeneració del disc intervertebral (IDD) és una condició complexa influïda per la genètica, l'entorn i l'estil de vida. Malgrat els avanços en tecnologies de seqüenciació, persisteixen els reptes en comprendre la biologia de malalties complexes. L'augment de l'ús de la intel·ligència artificial (IA) ha portat a enfocaments innovadors en l'estudi d'aquestes condicions, beneficiant la medicina translacional, la descoberta de medicaments i el tractament personalitzat. Aquesta tesi presenta nous marcs computacionals per estudiar la genètica de trastorns complexes, incloent-hi una eina basada en "knowledge-graph embeddings" (KGE) i Genopyc, una llibreria de Python per a l'anàlisi de variants. Hem aprofitat aquestes eines en l'estudi de les bases biològiques de l'IDD i hem investigat la base autoimmunitària del canvi de Modic, una comorbiditat de l'IDD, utilitzant TwinsUK, la cohort de bessons més gran del món. Els nostres resultats demostren la implementació reeixida d'aquestes eines computacionals en l'avenç de la comprensió de la biologia de l'IDD, posant èmfasi en la importància d'integrar fonts de dades diverses per assolir una comprensió completa d'aquesta condició complexa.

[en] Intervertebral disc degeneration (IDD) is a complex condition influenced by genetics, environment, and lifestyle. Despite advancements in sequencing technologies, challenges remain in understanding the biology of complex diseases. The increasing use of artificial intelligence has led to innovative approaches in studying these conditions, benefiting translational medicine, drug discovery, and personalized treatment. This thesis introduces novel computational frameworks for studying the genetics of complex disorders, including a tool based on knowledge graph embeddings and Genopyc, a Python library for variant analysis. We exploited these tools in the study of biological underpinnings of IDD. Additionally, we investigated the autoimmune basis of Modic change, a comorbidity of IDD, using TwinsUK, the largest twin cohort worldwide. Our findings demonstrate the successful utility of these computational tools in advancing the understanding of IDD biology, emphasizing the importance of integrating diverse data sources to achieve a comprehensive understanding of this intricate condition.
[ca] Per a aquesta tesi, utilitzo la línia lateral del peix zebra com a sistema model per adreçar dues qüestions fonamentals: En una primera línia d'investigació exploro la relació entre la funció d'un òrgan i la seva arquitectura. La regeneració de cèl.lules ciliades a la línia lateral del peix zebra ocorre mitjançant la divisió dels seus progenitors en determinades posicions dins les zones ventral i dorsal del neuromast. Durant la regeneració de les cèl.lules ciliades, es forma una línia de simetria vertical, que bisecciona l'epiteli del neuromast en dues meitats de polaritats planars oposades. La qüestió de com es controla l'anisotropia de la regeneració de les cèl.lules ciliades i com integrar aquest procés en l'establiment de la simetria bilateral d'aquest organ, roman encara per esclarir. En aquest estudi mostro que la simetria bilateral del neuromast es sosté degut a l'activitat compartimentalitzada de Notch qui, permetent l'estabilització dels progenitors de cèl.lules ciliades en compartiments polars específics, organitza l'anisotropia de la regeneració. En una segona línia d'investigació, descric el rol del complex de remodelació de cromatina ATPasa brg1 durant la formació d'organs mecanosensorials al peix zebra. Així mostro que els mutants de brg1 desenvolupen un sistema de linia lateral truncat, donat que brg1 es necessari per a la regulació de múltiples events cel.lulars al primordi de la línia lateral.

[en] In this thesis I use the zebrafish lateral line as a model system to address two fundamental questions. In a first line of investigation I explore the relation between an organ function and its architecture. The regeneration of hair cells in the zebrafish lateral line occurs trough the division of hair-cell progenitors at specific locations in the dorsal and ventral aspects of the neuromasts. As hair cells regenerate a vertical midline that bisects the neuromast epithelium into perfect mirror-symmetric plane-polarized halves is formed. Each half contains hair cells of identical planar orientation but opposite to that of the confronting half. How hair cell regeneration anisotropy is controlled and how this process is integrated in the establishment of this organ bilateral symmetry is poorly understood. Here I show that the neuromast bilateral symmetry is sustained by compartmentalized Notch activity, which governs regeneration anisotropy by permitting the stabilization of hair cell progenitors in specific polar compartments. In a second line of research I report the role of the chromatin remodeling complex ATPase brg1 during mechanosensory organ formation in the zebrafish. I show that brg1 mutants develop a truncated lateral line system as brg1 is needed in the regulation of multiple cellular events in the lateral line primordium.
[ca] Aquesta tesi se centra en la complexitat del Problema de Satisfacció de Restriccions (Constraint Satisfaction Problem, CSP) de plantilla fixa i les seves variants. Les nostres aportacions es divideixen en dos grups. D'una banda, estudiem com la clausura de l'espai d'instàncies del CSP sota una relació d'equivalència induïda per l'algorisme unidimensional de Weisfeiler-Leman es correlaciona amb la resolubilitat per la jerarquia de programes lineals de Sherali-Adams, la invariabilitat de la plantilla sota operacions simètriques i la tractabilitat per algorismes distribuïts. A continuació, estenem aquesta anàlisi al marc més general dels Promise Valued CSPs. D'altra banda, iniciem l'estudi de la complexitat del Promise Model Checking Problem (PMC) parametritzat pel model per als fragments existencial positiu i positiu de la lògica de primer ordre. Fixem les bases d'un enfocament algèbric per aquests problemes, que ens permet caracteritzar completament la complexitat del PMC per al fragment existencial positiu i donar una sèrie de límits superiors i inferiors per al fragment positiu.

[en] This thesis focuses on the complexity of the fixed-template Constraint Satisfaction Problem (CSP) and its variants. Our contributions are two-fold. On the one hand, we study how closure of the space of CSP instances under an equivalence relation induced by the 1-dimensional Weisfeiler-Leman algorithm correlates with solvability by the Sherali-Adams hierarchy of linear programs, invariance of the template under symmetric operations, and tractability by distributed algorithms. We then extend this analysis to the more general framework of Promise Valued CSPs. On the other hand, we initiate the study of the complexity of the Promise Model Checking Problem (PMC) parametrised by the model for the existential positive and the positive fragments of first-order logic. We lay the foundations for an algebraic approach to these problems, which allows us to fully characterize the complexity of the PMC for the existential positive fragment and to give a number of upper and lower bounds for the positive fragment.
[ca] El TRPV4 és un canal catiònic no selectiu d'expressió generalitzada i funcions diverses. Tot i que inicialment es va descriure com un osmosensor sistèmic, avui sabem que també es pot activar per temperatura o per augments del volum cel•lular. Degut a la diversitat d'estímuls, el canal presenta diferents vies d'activació la major part de les quals són desconegudes. Aquesta Tesi pretén estudiar en detall els mecanismes moleculars que regulen l'activitat del canal. Aportem evidències del lloc d'unió a la cua C-terminal del receptor d'inositol trifosfat així com la seva modulació sobre l'activitat del TRPV4. També discutim el rol de la cua N-terminal en la osmotransducció i presentem una mutació, generadora d'un canal amb una resposta anòmala a estímuls hipotònics, que està associada a una condició fisiopatològica com la hiponatremia. També destaquem la importància de la cua N-terminal i de la unió de la proteïna reguladora PACSIN3 en la conformació global del canal.

[en] TRPV4 is a non-selective cation channel with a wide expression and multiple cellular and systemic functions. Described initially as an osmosensor, it can also be activated by temperature and cell swelling. Due to this variety of activating stimuli it may have a promiscuous gating behavior which is mostly unknown. This Thesis research aims to get in-depth in the understanding of the molecular determinants of TRPV4 regulation. I provide evidences that the inositol trisphosphate receptor and its modulatory function on TRPV4 relies on its binding to the C-terminal tail of TRPV4. I discuss the role of the channels' N-terminal tail in osmotransduction and show how a mutation that results in a channel with an impaired response to osmotic environments is associated to a pathophysiological condition such as hyponatremia. I also highlight the importance of this N-terminal tail and the binding to the regulatory protein PACSIN3 for the global conformation of the channel.
[ca] Les produccions audiovisuals multilingües suposen un repte per a la traducció audiovisual. Aquesta investigació se centra en l'anàlisi del multilingüisme de la sèrie d'estudi, Unorthodox, un clar exemple de producció audiovisual multilingüe, que presenta cinc llengües en la seva versió original: ídix, alemany, rus, hebreu i àrab. A la sèrie, la presència d'aquestes llengües és de gran importància per al fil argumental, ja que reflecteixen les trobades interculturals dels personatges i també les seves actituds lingüístiques. Es pretén realitzar un estudi descriptiu del multilingüisme de la sèrie, i posteriorment analitzar l'opinió de l'audiència respecte a l'estratègia de traducció audiovisual triada per a traslladar les llengües mencionades, el subtitulat. El qüestionari realitzat ens ha permès observar l'acceptació d'aquesta estratègia en aquest cas concret, com també ens ha donat accés a opinions molt diferents quant al consum de productes audiovisuals subtitulats i doblats.

[en] Multilingual audiovisual productions pose a challenge for audiovisual translation. This research focuses on the analysis of the multilingualism of the series under study, Unorthodox, a clear example of a multilingual audiovisual production, which features five languages in its original version: Yiddish, German, Russian, Hebrew and Arabic. In the series, the presence of these languages is of great importance for the storyline since they reflect the intercultural encounters of the characters and also their linguistic attitudes. The aim is to carry out a descriptive study of the multilingualism of the series and, subsequently, to analyse the audience's opinion regarding the audiovisual translation strategy chosen to translate the aforementioned languages: subtitling. The questionnaire carried out has allowed us to observe the good reception of this strategy in the series and has also given us access to very different opinions regarding the consumption of subtitled and dubbed audiovisual products.